kardosdrur/scandi-wiki huggingface dataset:
Aluminiumsilikat

Aluminiumsilikater er mineraler der består af aluminium, silicium og oxygen, og modcationer. Det er det primære indhold i kaolin og andre lermineraler.

Andalusit, kyanit og sillimanit er naturligt forekommende aluminiumsilikatmineraler der har sumformlen Al2SiO5. Trippelpunktet for de tre ploymorfe materialer er omkring 500 °C og et tryk på 0,4 GPa. Disse tre mineraler bliver ofte brugt som indeksmineraler i metamorfe bjergarter.

Hydrerede aluminiumsilikatmineraler kaldes zeolitter og porøse strukturer der findes naturligt.

Katalysatoren silica-alumina er et amorf stof som ikke er et aluminiumsilikat.

Se også 
 Aluminiumsilicat
 Silicatmineral
 Calciumaluminosilikat
 Natriumaluminosilikat

Referencer 

Silikatmineraler
Jonas Kløjgård Jensen

Jonas Kløjgård Jensen (født 1996), er en dansk atlet medlem af Aarhus 1900. Han var frem til 2010 medlem af SAK77 i Silkeborg. 

Den 197 centimeter høje Kløjgård vandt junior-EM 2015, der blev afholdt i den svenske by Eskilstuna, han forbedrede sin hidtidige personlige rekord med tre centimeter till 2,23 .Han vandt foran polakken Dawid Wawrzyniak, der klarede samme højde som danskeren, men som havde flere nedrivninger. I de sidste 20 år er Janick Klausen den eneste dansker, som har sprunget højere og Kløjgård er blandt de fem bedste danskere gennem tiderne. Han trænes af Thomas Cortebeeck.

I 2019 besluttede Jonas sig for at indstille sin højdespringskarriere. I dag arbejder han som partner og Paid Media Specialist i webbureauet Difento

Personlig rekord 
 Højdespring-udendørs:: 2,23 Eskilstuna, Sverige 18. juli 2015
 Højdespring-indendørs: 2,17 Marselisborghallen, Aarhus 12. februar 2015

Resultatudvikling 
 2018 : 2,26
 2015 (19): 2,23
 2014 (18): 2,13
 2013 (17): 2,10
 2012 (16): 1,92
 2011 (15): 1,82
 2010 [14): 1,81
 2009 (13): 1,70i
 2008 (12): 1,48i
 2007 (11): 1,40
 2006 (10): 1,30
 2005 (9): 1,05i

Referencer 
 Statletik.dk - Profil - Jonas Kløjgaard Jensen 

Atleter fra Aarhus 1900
Atleter fra Silkeborg AK 77
Højdespringere fra Danmark
Muhammedkarikaturen i Nerikes Allehanda

Muhammedkarikaturen i Nerikes Allehanda var en karikaturtegning af kunstneren Lars Vilks som blev offentliggjort i avisen Nerikes Allehanda i Örebro i Sverige 19. august 2007. Tegningen viste en såkaldt "rondellhund" hvor hovedet forestillede den islamiske profet Muhammed. Tegningen blev oprindeligt lavet som én i en mindre serie skitser til en udstilling. Da den blev offentliggjort, var det som illustration til en lederartikel om ytringsfrihed. Baggrunden var ifølge redaktionen at Vilks Muhammed-tegninger var blevet afvist af gallerier på grund af frygten for repressalier.

Kunstneren Lars Vilks modtog mordtrusler. Den 15. september rapporterede flere medier at Vilks havde modtaget trusler fra al-Qaida. I følge medierne skulle al-Qaida have udlovet en belønning på 100.000 dollar for mordet på Vilks, eller 150.000 dollar "hvis han blev slagtet som et lam".

Kilder

Eksterne henvisninger 
 vilks.net: Foto, hentet 15. februar 2015.

Muhammed-tegningerne
Örebro län
Begivenheder i 2007
Niels Ivar Larsen

Niels Ivar Larsen er en dansk journalist ansat ved Information, hvor han er redaktionel oversætter.
For Information oversætter han blandt andet tegneserien Doonesbury.
Som bogoversætter har han stået for oversættelserne af Barack Obamas Mod til at håbe (2008) og Glenn Greenwalds Overvåget: Edward Snowden, NSA og den amerikanske overvågningsstat (2014). 

Larsen er tillige bestyrelsesmedlem i Dansk Pen og medredaktør af Øverste Kirurgiske.

Henvisninger 

Journalister ved Dagbladet Information
Oversættere fra Danmark
Snittekniv

En snittekniv er en skarp kniv, der bruges som arbejdsredskab ved snitning i træ. En spejderdolk er et eksempel på en snittekniv. En sløjdsnittekniv har typisk en kort, skarp klinge, der er velegnet til at snitte figurer i træemner. 

Sløjd
Værktøj
Kilende værktøj
Knive
CPR-kontoret

CPR-kontoret er et kontor under Social- og Indenrigsministeriet, det er oprettet for at drive Det Centrale Personregister.

CPR-kontorets hovedopgaver er salg af data til CPR’s kunder, drift og vedligeholdelse samt udvikling af CPR-systemet og dets produkter og juridisk sagsbehandling

Eksterne henvisninger
 CPR-loven

Kilder

Økonomi- og Indenrigsministeriet
Danmarks grunddata
BMW Z1

BMW Z1 var en bilmodel fra BMW, som blev præsenteret på Frankfurt Motor Show 1987 og af BMW var koncepteret som image- og teknologibærer.

Modelhistorie 
For projektets planlægning og realisering var det i 1985 grundlagte BMW-datterselskab BMW Technik GmbH ansvarligt. Navnlig Ulrich Bez og Harm Lagaay er her nævneværdige. Mellem november 1988 og juni 1991 blev der i begrænset serie bygget ca. 8.000 eksemplarer af Z1.

Særlige kendetegn 
Bilen havde egenskaber, som ellers sjældent finder anvendelse i serieproduktion:
 Dørene bidrager ikke til karrosseriets stabilitet og kunne sænkes ned i siden, så bilen kunne køre med åbne døre.
 Motoren var, ligesom normalt i personbiler i 1930'erne, monteret bag forakslen hvorved vægtfordelingen mellem for- og bagaksel blev bragt på det ideelle forhold. I dag kaldes dette også frontcentermotor.
 Det komplet svejsede, ellers færdige chassis af stålplade blev på et stykke ildforzinket. Dette forlængede levetiden og øgede torsionsstivheden i forhold til et chassis af u- eller forforzinket stålplade med ca. 25%. Teknikken var dengang ny og kun kendt fra Renault Espace.
 Ikke-bærende karrosseridele som f.eks. sidevægge, døre, forskærme og kofangere var fremstillet af termoplastisk kunststof og skruet fast på karrosseriet. Dette skulle reducere reparationsudgifterne.
 Front-, kaleche- og bagklap af glasfiber-armeret plast.
 Bagakslen var nyudviklet, og blev ligeledes benyttet i den efterfølgende serieproduktion af 3-serien E36.

Versioner 
For at holde priserne nede, blev der til f.eks. drivlinjen benyttet dele fra serieproduktion. Med 125 kW (170 hk) var Z1 godt motoriseret; den lave vægt og avancerede undervogn muliggjorde høje kurvehastigheder.

Z1 fandtes kun i én modeludførelse, bilerne adskilte sig kun i farven og kabineudstyret (mørkegrå, lysegrå, gul eller rød).

66 biler blev ombygget af Alpina og solgt som Alpina RLE (Roadster Limited Edition). Disse biler adskilte sig fra de serieproducerede Z1'ere gennem et 0,2 liter større slagvolume, 30 hk mere, en modificeret undervogn og de disse biler forbeholdte 17" Alpina-fælge. Yderligere otte Z1'ere blev efter kundeønske ombygget af Alpina ligesom RLE; disse biler skulle efterfølgende godkendes til brug i offentlig trafik hos TÜV Buchloe.

Tekniske data

Referencer

Litteratur 
 Jürgen Lewandowski: BMW-Roadster Z1, Südwest-Verlag, 1989,  (på tysk)
 Jürgen Lewandowski: BMW-Roadster Z1 genoptryk af bogen fra 1989 med udvidelse, 2007, selvudgivet (på tysk)

Eksterne henvisninger 

Z1
Cabrioleter
Baghjulstrukne biler
Biler introduceret i 1988
Biler fra 1980'erne
Biler fra 1990'erne
Vibefedt-slægten

Vibefedt-slægten (Pinguicula) er en slægt af planter, der består af omkring 46 arter, hvoraf en enkelt findes vildtvoksende i Danmark.

Arter 
Den danske art i slægten:
 Vibefedt (Pinguicula vulgaris)

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Planteslægter
Blærerod-familien
Finn Nørgaard

Finn Nørgaard (født 27. maj 1959, død 14. februar 2015 på Østerbro i København) var en dansk filmmand, der var involveret i flere dokumentar- og spillefilm.

Nørgaard voksede op i Gladsaxe og var uddannet cand.phil. i film og kommunikation fra Københavns Universitet i 1991. Fra 1989 til 2001 arbejdede han i DR. Han blev dræbt i 2015 under terrorangrebene i København.

Film 
I 2001 blev han medejer af firmaet Filmselskabet.

Nørgaard var fotograf på den danske detektivfilm Adam Hart i Sahara, som blev filmet i 1983, og klipper på den danske dokumentarfilm Soul to soul fra 1986. Han fungerede som producent på Kun for forrykte, en dokumentarfilm fra 1988 om Eik Skaløe og Steppeulvene. Senere instruerede han dokumentarfilmen Boomerang drengen fra 2004 og stod for produktionen af dokumentarfilmen om restaurant-kæden Lê Lê: Lê Lê - De jyske vietnamesere fra 2008. Derudover havde han roller i danske spillefilm: foran kameraet i Thomas Borch Nielsens film fra 1998 Skyggen og bagved kameraet som clapper i Peter Eszterhás' film fra 1989 En afgrund af frihed.

For TV 2 instruerede og producerede Nørgaard En anden vej: Historien om fire nydanskere og en koncernchef, der fulgte direktør Stine Bosse og fire unge nydanskere med en kriminel baggrund på pilgrimsruten Caminoen.
Derudover finder man på IMDb ham krediteret for assistant camera i den tyske film Die Terroristen! fra 1992.

Nørgaard instruerede og producerede også film for blandt andre Mærsk, SAS og Microsoft.

Dræbt ved attentat i København 
Finn Nørgaard blev dræbt ved terrorangrebene i København den 14. februar 2015, i et attentat mod et debatmøde med titlen Kunst, Blasfemi og Ytringsfrihed arrangeret af Lars Vilks Komiteen, afholdt på Kulturhuset Krudttønden på Østerbro.

Ifølge et vidne gik Nørgaard hen mod den skydende mand og forsøgte at overmande ham ved at gribe ham bagfra.
Gerningsmanden drejede dog rundt og skød ham på nært hold.
Ved samme lejlighed blev to PET-livvagter og en politibetjent såret.

Finn Nørgaard blev bisat den 24. februar fra Grundtvigs Kirke i København.

Finn Nørgaard foreningen af 14. februar 2015 

Den 20. februar 2015 lancerede familiemedlemmer, venner og samarbejdspartnere „Finn Nørgaard Foreningen af 14. februar 2015". Foreningen har til formål at uddele midler til projekter og initiativer, der støtter udsatte børn og unge, og kommer blandt andet til hvert år den 14. februar at uddele et beløb til en organisation eller person(er), der har gjort eller gør noget ekstraordinært for forståelse mellem mennesker.

Hæder 
 Udnævnes posthumt til Ridder af den franske kunst- og litteraturorden, Arts et Lettres.
 29. maj 2016 overrakte Folketingets formand, Pia Kjærsgaard, Folketingets Hæderspris til Finn Nørgaard Foreningen og Dan Uzans Mindefond.

Referencer

Eksterne henvisninger 
 
  – Nekrolog
 Filmselskabet . Hentet 16. februar 2015.
 

Dokumentarfilminstruktører
Filmproducere fra Danmark
Personer dræbt i attentat
Alumni fra Københavns Universitet
Bad Nenndorf

Bad Nenndorf er en by og kommune i det nordvestlige Tyskland med godt 10.400 indbyggere (2013), beliggende som administrationsby i Samtgemeinde Nenndorf i den nordøstlige del af Landkreis Schaumburg. Denne landkreis ligger i delstaten Niedersachsen. Byen har siden 1500-tallet haft ry som kurby, baseret på dens svovlholdige kilder.

Geografi 
Bad Nenndorf er beliggende ved nordvestenden af Deister og 15 km syd for Steinhuder Meer, mellem floderne Weser og Leine. Området ligger ved overgangen mellem Mittelgebirgeområderne og den Nordtyske Slette, 26 km vest for Hannover.

Nabokommuner 
Bad Nenndorf grænser op til (med uret fra nord) kommunerne Hohnhorst og Suthfeld, byerne Barsinghausen og Rodenberg, samt kommunerne Beckedorf, Lindhorst og Auhagen.

Inddeling 
I kommunen findes ud over byen Bad Nenndorf, kommunedelene:
 Waltringhausen med grænsevolden Bückethaler Landwehr.
 Horsten med vandmøllen Horster Mühle.
 Riepen.

Trafik 
Bad Nenndorf er beliggende ved motorvejen A2 og hovedvejene 65 og 442.
Stationen i Bad Nenndorf ligger på S-Bahnestrækningen Haste-Hannover, og det tager ca. 40 minutter i tog at komme til Hannover.

Eksterne kilder/henvisninger 

 Kommunens websted 
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Byer i Niedersachsen
Byer i Kreis Schaumburg
Kommuner i Niedersachsen
Pernille Abd-El Dayem

Pernille Abd-El Dayem (født 1985 i Esbjerg) er en dansk forfatter.
Hun gik på Forfatterskolen fra 2010 til 2012 og debuterede i 2015 med bogen Inden for revet.

Bibliografi 
 Forfatterskolens afgangsantologi 2012
 Inden for revet (Gyldendal, 2015) 
 June (Gyldendal, 2018)

Priser og legater 

 Årets Talent, Blixenprisen 2019
 Michael Strunge-prisen, 2019

Referencer 

Digtere fra Danmark
Kvindelige forfattere i det 21. århundrede
Personer fra Esbjerg
Etnoarkæologi

Etnoarkæologi er en forskningsmetode, som går ud på, at man studerer nu levende eller historisk vel dokumenterede samfund som for eksempel jægere og samlere for at finde paralleller med eksempelvis ældre stenalder. Foruden den materielle kultur studeres tillige disse samfunds forestillingsverden, vurderinger og sociale struktur.

Metoden har været anvendt siden arkæologiens barndom men var under en længere periode i vanry, fordi etnoarkæologi af mange arkæologer blev bedrevet in absurdum. Etnoarkæologi har siden 1970-erne atter været taget i brug inden for den arkæologiske forskning. Det var især amerikanske og engelske arkæologer, som genoptog etnoarkæologi som en forskningsmetode. I Norden blev metoden især genoptaget af den svenske arkæolog Göran Burenhult.

Litteratur 
 Sten- och bronsålderns ABC (1991)

Arkæologi
Måns Mårlind

Måns Magnus Mårlind (født den 29. juli 1969) er en svensk instruktør og manuskriptforfatter. Han arbejder ofte sammen med instruktøren Björn Stein.

Filmografi
Storm (2005)Snapphanar (miniserie, 2006)Shelter (2010)Underworld: Awakening (2012) Känn ingen sorg'' (2013)

Eksterne henvisninger 
 

Instruktører fra Sverige
Manuskriptforfattere fra Sverige
Ondrup Sommeræble

Ondrup Sommeræble er en æblesort, der, som navnet antyder, stammer fra Ondrup ved Odder.

Sorten er tiltrukket af gårdejer på Kristinsminde, Christian Andersen, der 8. september 1913 skrev: "et Frøæble, som jeg selv har fremelsket, og som efter min ringe Mening er lidt bedre end almindeligt".

Træet er sundt, har en opret vækst og giver mange flotte frugter uden skurv.

Frugten er middelstor, ægformet eller afstumpet kegleformet med en smuk hvidlig gul grundfarve og rosenrøde stænk og striber på solsiden. Kødet er hvidt, løst, marvet, meget saftigt med en sød krydret vinsmag. Ondrup Sommeræble modnes i sidste halvdel af august og første halvdel af september eller lidt senere.

Æbler
Spiseæble
Björn Stein

Björn Leonard Stein (født 17. november 1970) er en svensk instruktør og filmklipper.
Han arbejder ofte sammen med instruktøren og forfatteren Måns Mårlind.

Filmografi 
 2002 – Spung (Tv-serie)
 2002 – Disco kung-fu
 2004 – De drabbade (Tv-serie)
 2005 – Storm
 2006 – Snapphanar (Tv-serie)
 2010 – Shelter
 2011 – Broen
 2012 – Underworld: Awakening
 2013 – Känn ingen sorg
 2016 – Midnattssol (TV-serie)  (Tv-serie)

Eksterne henvisninger 
 

Filminstruktører fra Sverige
Liden blærerod

Liden blærerod (Utricularia minor) er en kødædende plante i blærerod-familien. Det er en op til 30 centimeter lang vandplante uden rødder, men med flere gange delte blade, der som regel har fangstblærer. Blomsterne er samlet i en klase over vandoverfladen og består af gule maskeblomster med et todelt bæger. Liden blæreod har ikke blomster med spore som de øvrige danske blærerod-arter, men har en skålformet udposning på blomsten. Desuden er bladenes trådformede afsnit uden børster i randen, men har en enkelt endestillet børste. Kronens underlæbe er blot 0,5-0,8 centimeter lang.

Udbredelse 
I Danmark er liden blærerod temmelig almindelig i Vest- og Nordvestjylland i søer, vandhuller og grøfter, mens den er sjælden i resten af landet.

Liden Blærerod findes også i Grønland.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Blærerod-familien
Kødædende planter
Grønlands flora
Spem in alium

Thomas Tallis' Spem in alium er en motet fra 1573, et korværk for 40 stemmer fordelt i otte kor. Det vides ikke til hvilken lejlighed dette værk er komponeret, men der har været gættet på Dronning Elizabeths 40-årsdag i 1573.

I 1500-tallet voksede disse masse-kompositioner i antal for at kulminere med Spem in alium.

Værket er brugt til en lydinstallation på udstillingen SOMETHING STRANGE THIS WAY på ARoS i Aarhus, i form af Janet Cardiffs lydværk The Forty Part Motet fra 2001.

Første line i satsen er Spem in Alium nunquam habui er på latin og den danske oversættelse er Jeg har aldrig sat min lid til nogen anden.

Begyndende med én stemme fra det første kor, istemmer flere stemmer i imitation for gradvist at forsvinde som musikken bevæger sig gennem de otte kor. Alle fyrre stemmer synger samtidig et par takter, hvorefter mønsteret fra åbningen gentages omvendt fra kor otte til kor et. Der er endnu en kort sektion for alle stemmer, hvorefter korene synger i par og kaster lyden mellem sig. Endelig samles alle stemmer til værkets kulminationen. Spem in alium er et studie i kontraster: de enkelte stemmer synger og er tavse på skift, nogle gange alene, nogle gange i kor, nogle gange kaldende og svarende, nogle gange i en stor enhed. Frem for at være et monotont rod præsenterer værket konstant nye ideér.

Kilder og eksterne henvisninger 
 13. SŒledes sk¾lvede jorden... 
 JANET CARDIFF & GEORGE BURES MILLER 

Renæssance
Motetter
Känn ingen sorg

Känn ingen sorg er en Guldbagge-vindende svensk film, der havde biografpremiere den 19. juli 2013.  Filmen er baseret på Håkan Hellströms sange. Manuskriptet er skrevet af Cilla Jackert og filmen blev instrueret af Måns Mårlind og Björn Stein.

Medvirkende 
 Adam Lundgren som Pål
 Disa Östrand som Eva
 Josefin Neldén som Lena
 Jonathan Andersson som Johnny
 Tomas von Brömssen som Farfar Rolle
 Marie Richardson som Lisbeth Lindén
 Reine Brynolfsson som Bosse
 Gunilla Nyroos som Hopp
 Daniel Larsson som Isse
 Eric Ericson som præst
 Kim Lantz som Denis
 Hanna Hedin Hillberg som sambadanser
 Gregers Dohn som pusher
 Darko Savor som forbryder
 Lucas Miklin som hooligan
 Freddie Wadling som amfetaminpusher
 Ebbot Lundberg som amfetaminpusher
 Håkan Hellström som gademusikant

Kilder

Eksterne henvisninger 
 

Svenske film fra 2013
Smørum Golfklub

Smørum Golfklub blev grundlagt i 1993, overtog i 2013 faciliteter fra Smørum Golfcenter. Smørum Golfklub er Danmarks første og største Pay and Play-center.

Etableret i 1994
Golf
Jetstar Pacific Airlines

Jetstar Pacific Airlines er det flyselskab fra Vietnam. Selskabet blev grundlagt i 1991 under navnet Pacific Airlines Company, og er i dag ejet af Jetstar Pacific Airlines Joint Stock Company.

Referencer

Eksterne henvisninger 

 Jetstar Airlines officielle hjemmeside  

Flyselskaber fra Vietnam
Etableret i 1991
Scott Speedman

Robert Scott Speedman (født 1. september 1975) bedre kendt som Scott Speedman, er en canadisk film og tv-skuespiller. Han er bedst kendt for at spille Ben Covington i drama tv-serien Felicity og Lycan-Vampyr hybriden Michael Corvin i Underworld filmserien.

Filmografi

Referencer

Eksterne henvisninger 
 

Skuespillere fra Canada
Personer fra London
Personer fra Toronto
Haste (Schaumburg)

Haste er en by og kommune i det nordvestlige Tyskland med godt 2.700 indbyggere (2013), beliggende i Samtgemeinde Nenndorf i den nordøstlige del af Landkreis Schaumburg. Denne landkreis ligger i delstaten Niedersachsen.

Geografi 
Haste er beliggende omkring 30 km vest for Hannover, nær ved nordøstgrænsen af Landkreis Schaumburg samt syd for Mittellandkanal og Hasterskovene. Området er et skov- og landbrugspræget landskab gennemskåret af flere trafikårer mellem byerne Bad Nenndorf og Wunstorf. Vandløbet Haster Bach løber ligeledes gennem Haste. Kommunen har et areal på omkring 12 km², hvoraf omkring 8 km² anvendes til skovbrug. Haste er mod vest, nord og øst omgivet af skovarealer.

Nabokommuner 
Kommunen omgives af (med uret fra nord) byen Wunstorf samt kommunerne Suthfeld og Hohnhorst.

Inddeling 
I kommunen finder man 2,5 km vest for selve byen, landsbyen Wilhelmsdorf. Haste er i folkemunde inddelt i Alt-Haste, Waldfrieden og Ypern, men disse regnes ikke officielt som kommunedele.

Eksterne kilder/henvisninger 

 Kommunens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Byer i Niedersachsen
Byer i Kreis Schaumburg
Victor B. Strand

Victor Bekmand Strand (født 12. december 1898 i Randers, død 16. september 1983 i Gentofte) var en dansk grosserer og formand for Grosserersocietetet 1965–1969. Han var medlem af en lang række erhvervsorganisationer, sad bl.a. i bestyrelsen for det internationale handelskammers danske komité og for fondsbørsen. Han var med til dannelsen af Erhvervenes oplysningsråd i 1945 og beklædte en lang række humanitære tillidsposter. I 1950 blev Victor B. Strand generalkonsul for Indien; han modtog Foreningen Dansk Arbejdes initiativdiplom.

Eksterne kilder/henvisninger 
 

 Om Victor B. Strand på denstoredanske.dk

Erhvervsfolk fra Danmark
Personer fra Randers
Legetøjsmuseet (Prag)

Legetøjsmuseet (tjekkisk: Muzeum hraček) er et legetøjsmuseum beliggende i bygningen Grevens gemakker i Prags borg. Museet er efter sigende verdens næststørste. Fordelt på to etager og elleve rum er der legetøj fra hele verden fra Antikkens Grækenland og frem til nutiden. På den ene etage er der store samlinger af skibe, bliktog og teddybjørne foruden dukkehuse, tinsoldater og andet legetøj. Den anden etage er helt helliget til Barbiedukker fra de første i 1959 og fremefter.

Museet blev åbnet i 1989 af den tjekkisk-tyske forfatter og regissør Ivan Steiger. Til en af sine film havde han brug for en metalbil, hvilket blev begyndelsen til en omfattende samling, der efterhånden blev for stor til hans hjem. Myndighederne i München gav så lov til at et museum, Spielzeugmuseum, kunne etableres i byens gamle rådhustårn, hvor det åbnede i 1983. Den tjekkiskfødte Steiger håbede dog også på at åbne et museum i Prag, hvilket altså lykkedes seks år senere.

Eksterne henvisninger 

 Officiel hjemmeside

Noter 

Prag
Museer i Tjekkiet
Legetøjsmuseer
Museer etableret i 1989
Underworld (filmserie)

Underworld er en serie af action horror film instrueret af Len Wiseman, Patrick Tatopoulos, Måns Mårlind og Björn Stein. Den første film, Underworld, blev udgivet i 2003. Den fortæller historien om Selene (Kate Beckinsale), en vampyr, som er en "Death Dealer", der dræber Lycans (Varulve), som angiveligt dræbte hendes familie. Den anden film, Underworld: Evolution, blev udgivet i 2006.

Film

Underworld (2003) 
Underworld fortæller historien om Selene (Kate Beckinsale), en vampyr "Death Dealer" som jager Lycans der angiveligt dræbte hendes familie. Hun opdager, at Lycans forfølger et menneske, Michael Corvin, for at eksperimenter med hans blod; Selene fanger selv Michael for at finde ud af, hvad Lycans er ude på. Undervejs opdager Selene ikke kun et plot der vil ødelægge "Vampire Elders", men også en chokerende afsløring om hendes faderfigur "Vampire Elder", Viktor.

Vampyrerne, varulve og Lycans er ikke overnaturlige væsener, men derimod et produkt af en virus.

Underworld: Evolution (2006) 
I Underworld: Evolution, tager Selene Michael til et "safehouse" og har planer om at vende tilbage til Viktor hus for at vække Marcus, den sidste "Vampire Elder".

Underworld: Rise of the Lycans (2009) 
Underworld: Rise of the Lycans er en amerikansk film instrueret af Patrick Tatopoulos. Det er den tredje film (kronologisk den første) i Underworld-serien

Underworld: Awakening (2012) 
Den fjerde film, Underworld: Awakening, skudt i 3-D, blev instrueret af Måns Mårlind og Björn Stein og udgivet den 20. januar 2012.

Underworld: Blood Wars (2016) 
Den 27. august 2014 annoncerede Lakeshore Entertainment planer om at puste liv i franchisen. Cory Goodman blev hyret til at skrive manuskriptet til den første film. Tom Rosenberg og Gary Lucchesi til at være producenter Senere blev det bekræftet at der ikke ville blive en genindspillig, men en anden film i serien En femte film, med titlen Underworld: Blood Wars, er i produktion, og bliver udgivet i USA i 6 Januar 2016 med Theo James i rollen som David fra den fjerde film.

Sjette film 
Wiseman afslørede, at en sjette film også er under udvikling med hans kone Beckinsale i hendes rolle som Selene.

Referencer

Eksterne Henvisninger 
 
 
 
 
 
 
 
 
 
 

Amerikanske film fra 2005
Vampyrfilm
Varulvsfilm
Dark fantasy film
Gyserfilm efter serie
Gyserfilm fra USA
Filmserier